**NAGYKERESKEDŐI ÁLTALÁNOS SZERZŐDÉSI FELTÉTELEK**

A PAUL LANGE HUNGARY Kft., mint Nagykereskedő (továbbiakban: Nagykereskedő, vagy Szállító), Viszonteladók részére értékesít kerékpáralkatrészeket és kiegészítőket (a továbbiakban: termék, áru, vagy eszköz). Jelen kereskedelmi feltételek mindazon ajánlatokra, megrendelésekre, illetve ügyletekre vonatkoznak, melyek során a PAUL LANGE HUNGARY Kft. a vevő (továbbiakban: Viszonteladó, vagy Megrendelő) részére áru vagy eszközértékesítést végez, szolgáltatást nyújt és a felek között létrejött egyéb szerződésben ettől eltérő feltételekben nem állapodtak meg. A Felek rögzítik, hogy a Nagykereskedő, mint kerékpár- és kerékpáralkatrész nagykereskedelmével foglalkozó gazdasági társaság és a Viszonteladó, mint a kerékpár- és kerékpáralkatrész továbbértékesítésével foglalkozó gazdasági társaság, egymással rendszeres üzleti kapcsolatban állnak, melyet a jövőben is fenn kívánnak tartani. Az ÁSZF rendelkezései, mind az egyedi megrendelések, mind pedig a tartós jogviszonyok tekintetében irányadóak, eltérés e rendelkezésektől csak és kizárólag írásban rögzített szerződéses rendelkezés esetében érvényes.

A**PAUL LANGE HUNGARY Kft.** adatai: székhely és telephely: 1211 Budapest, Központi út 28-32, cégjegyzékszám: 01-09-071083, adószám: 10436349-2-43, bankszámlaszám: CommerzBank Zrt. 14220108-34800001-00000000.

**1. A vásárlás feltétele**

A vásárlás általános feltétele, hogy Viszonteladó bejegyzett gazdasági társaság (illetőleg egyéni vállalkozó, vagy egyéni cég) legyen és tevékenységi körei között szerepeljen kerékpár- vagy egyéb szakirányú kereskedelmi tevékenység. A Viszonteladó csődeljárás, felszámolási eljárás, végelszámolási eljárás hatálya alatt nem áll, ellene más hatóság előtt olyan eljárás nincs folyamatban, mely korlátozná gazdasági tevékenységét. **Viszonteladó a Nagykereskedői Általános Szerződési feltételek (továbbiakban ÁSZF) elfogadásával egyértelműen kijelenti, hogy a Nagykereskedőtől megvásárolt termékeket továbbértékesítési céllal szerzi be.** A regisztrációt követő első vásárlás minimum összege nettó 50.000 (azaz ötvenezer) forint, az ezt követő minden további vásárlás minimum összege bruttó 1000 (azaz egyezer) forint.A Viszonteladó vállalja és kötelezi magát, hogy a birtokába jutott valamennyi, az üzletmenetre vonatkozó adatot és információt, beleértve, de nem limitálva a Viszonteladó beszerzési áraira a mindenkori törvényes előírások betartásával kezeli, azokat harmadik fél számára nem adja át, és kizárólag az üzletmenethez szükséges elengedhetetlen mértékben használja fel.Webáruházon keresztüli rendelés esetén a rendelés feltétele, hogy a vevő az első belépéskor elfogadja a hatályos Nagykereskedői Általános Szerződési feltételeket. A vevő tudomásul veszi, hogy az első rendeléskor történő ÁSZF elfogadást követően a hatályos ÁSZF-et a www.paul-lange.hu.hu honlapon az ÁSZF menüpontja alatt találja és tekintheti meg.Más formában (e-mailben, levélben, faxon) történő rendelés esetén a Paul Lange Hungary Kft a megrendelés visszaigazolásában vagy a számlán tájékoztatja a vevőt arról, hogy a hatályos ÁSZF-et a www.paul-lange.hu ÁSZF menüpontja alatt tekintheti meg, illetve személyesen cégünk székhelyén. Ez utóbbi esetben a vevő ilyen irányú kérése esetén az ÁSZF kinyomtatott példányából egyet díjmentesen a vevő részére mindösszesen egy alkalommal rendelkezésre bocsájtunk. A Nagykereskedő székhelyén történő személyes megjelenés és az ezzel egy időben történő megrendelés esetén a Viszonteladó a hatályos ÁSZF-et megtekintheti kifüggesztett formában illetve mindösszesen egy alkalommal kifejezett kérésére díjmentesen rendelkezésre bocsájtunk.

**2. Elérhetőségeink**



**3. Teljesítés**

Nagykereskedő megrendelést szóban, írásban vagy on-line áruházán keresztül fogad el.Személyes megrendelésre és átvételre a Nagykereskedő telephelyén, nyitvatartási időben van a Viszonteladónak lehetősége. Nagykereskedő részéről a teljesítés a számla kiállításával, a termék kiadásával egy időben történik. A számla Nagykereskedő általi teljesítését Viszonteladó a számla aláírásával igazolja. Házhozszállítási szolgáltatás igénybevétele esetén a teljesítés a csomag átvételével történik meg. Viszonteladó részéről a teljesítés a számla kiegyenlítésével történik meg, melynek módja lehet készpénzes, előutalásos, utánvétes, illetve átutalásos. Az átutalásos vásárlás minimális fizetési határideje 3 (azaz három) naptári nap, maximális fizetési határideje 30 (azaz harminc) naptári nap, melytől a felek eseti írásos megállapodás keretében eltérhetnek. Az átutalásos fizetési mód csak a Viszonteladó előre meghatározott hitelkerete mértékéig alkalmazható a számlák kiállításakor. A hitelkeret kiszámítása általános esetben a Viszonteladó előző éves bruttó forgalmának 30%-a, de nem haladhatja meg a 5.000.000 (azaz ötmillió) forintot. Minden Viszonteladó estében a hitelkeret általános számítási módjától a Nagykereskedő saját belátása szerint egyoldalúan eltérhet. A hitelkeret kérelmezéséhez a Viszonteladónak bankgaranciát kell benyújtania. Hitelkeret kérelmezésére legalább egy év Viszonteladói státusz és a tárgyévben vagy a megelőző évben legalább nettó 1.000.000 (azaz egymillió) forint Nagykereskedőnél teljesült forgalom szükséges. Minden esetben, amikor a Viszonteladónak a hitelkeretét meghaladó kintlévősége áll fenn a Nagykereskedővel szemben csak készpénzfizetéses fizetési kondícióval vásárolhat. Amennyiben a Viszonteladó kintlévősége meghaladja a hitelkeretét és van olyan számlája melynek a fizetési határideje legalább harminc munkanappal meghaladja az aznapi dátumot („lejárt számla”), úgy a lejárt számlák kiegyenlítéséig csak az újonnan készpénzfizetéses kondícióval kiállított számla bruttó összegének megfelelő mértékű további befizetéssel jogosult vásárolni („200%-os vásárlás”). A Nagykereskedő fenntartja a jogot arra, hogy amennyiben a Viszonteladónak korábbi megrendelésekből eredően lejárt tartozása áll fenn a Nagykereskedővel szemben, úgy a megrendelés elfogadását mindaddig visszautasítsa, amíg vevő a tartozását nem rendezi, vagy – saját döntése szerint - az új megrendelést kizárólag előre fizetés mellett fogadja el. A fizetési határidő lejártát követő 30. napot követően a Nagykereskedő jogosult a Megrendelővel szemben fennálló követelése kezelésére harmadik fél követeléskezelő társaságot megbízni. Ezen esetben a Nagykereskedő a Megrendelővel szemben fennálló követelése kezelése céljából, kizárólag e cél eléréséhez szükséges adatokat – amennyiben a Megrendelő természetes személy, úgy e cél eléréséhez szükséges személyes adatokat – jogosult harmadik fél követeléskezelő társaságnak, az INTRUM JUSTITIA Zrt.-nek (székhely: 1138 Budapest, Váci út 144-150.) (továbbiakban: Követeléskezelő) átadni. Az átadandó személyes adatok: a Megrendelő személyének beazonosításához szükséges adatok, a követeléskezeléshez szükséges kapcsolati adatok (cím, e-mail cím, telefonszám) valamint a követelés azonosításához szükséges adatok. Abban az esetben, amennyiben a Nagykereskedő a Követeléskezelőt a követelés kezelésével megbízza, úgy jogosult a Megrendelő felé követeléskezelési díj felszámítására, amelynek összege a fennálló tőketartozás 10 %-a, de minimum 3.000,- Ft, maximum 30.000,- Ft.+ ÁFA. A Szállító az árukra vonatkozó tulajdonjogát mindaddig fenntartja, amíg a Megrendelő az áru teljes vételárát ki nem fizette, valamint a szerződésből illetve annak megszegéséből fakadó valamennyi kötelezettségét nem teljesítette. A Szállítónak jogában áll a tulajdonjog–fenntartással átadott árut póthatáridő kitűzése nélkül a Megrendelőtől visszakövetelni, amennyiben az a Szállítóval szemben fennálló kötelezettségei teljesítésével késik. A Viszonteladó által átvett, de még teljes mértékben ki nem fizetett termék tulajdonjoga a Ptk. 6:216 § rendelkezései szerint Nagykereskedőt illeti. Viszonteladó a tulajdonjog-fenntartás hatályossága idején a még teljes egészében ki nem fizetett árut csak abban az esetben idegenítheti el, ha lehetővé teszi Nagykereskedő számára, hogy a még ki nem fizetett áru ellenértéke fejében, a Viszonteladó tulajdonában lévő áruk, termékek tulajdonjogát egyoldalú nyilatkozattal megszerezze, és az így szerzett ingóságokat birtokba vegye. Az így tulajdonba kerülő áruk ellenértékét a Viszonteladó könyveiben nyilvántartott beszerzési ár határozza meg. Abban az esetben, ha a piaci ár alacsonyabb a könyvekben szereplő beszerzési árnál, akkor a piaci ár határozza meg az ellenértéket. A Viszonteladó köteles a tulajdonjog fenntartás ideje alatt a termék és annak csomagolásának tárolásáról oly módon gondoskodni, hogy azt minőségkárosodás ne érje. A tulajdonjog fenntartás ideje alatt a termék elvesztéséért, megsemmisüléséért vagy az állagában bekövetkező bármely kárért Viszonteladó kártérítési felelősséggel tartozik. Kereskedelmi célú vásárlás esetén a tulajdonjog fenntartása alatt Viszonteladó a terméket nem terhelheti meg, másnak fedezetül nem ajánlhatja fel. Amennyiben Viszonteladó nem teljesíti Nagykereskedővel szembeni kötelezettségét, úgy Nagykereskedőnek jogában áll Viszonteladónak átadott termékeket visszakövetelni. A viszonteladó tudomásul veszi, hogy amennyiben a tulajdonjog-fenntartással történő eladás mellett a terméket oly módon értékesíti, hogy annak ellenértéke nem kerül Nagykereskedőnek megfizetésre, úgy viszonteladó kimeríti a sikkasztás törvényi tényállását, és a Nagykereskedő jogosult jogainak védelme érdekében a szükséges büntetőjogi intézkedéseket megtenni. Viszonteladó tudomásul veszi, hogy Nagykereskedő jogosult a ki nem fizetett tartozás behajtására, melyhez Nagykereskedő jogosult ügyvéd, illetve követelés kezelő szolgáltatását igénybe venni. Viszonteladó tudomásul veszi, hogy ennek költsége őt terheli, ennek jogosságát nem vitatja. A visszaszármaztatott árura Nagykereskedő jogosult Viszonteladónak történt átadásától a visszaadásig bérleti díjat felszámítani. Viszonteladó köteles tűrni Nagykereskedőnek a fenntartott tulajdonjoga érvényesítése érdekében tett szükséges, törvényes intézkedéseit. A számlával kapcsolatos bármilyen kifogást viszonteladó az esedékesség napjáig teheti meg. A számlával kapcsolatos kifogás nem jogosítja fel a Megrendelőt a számla kiegyenlítésének visszatartására. Átutalásos számlafizetés esetében az esedékesség napja után emelt kifogás nem mentesíti Viszonteladót a késedelmi kamatfizetési kötelezettsége alól. Késedelmes fizetés esetén a Nagykereskedő a mindenkor hatályos késedelmi kamatszámítási módszer szerint számított késedelmi kamatot számítja fel. A hatályos késedelmi kamatszámítási módszer megtalálható a Nagykereskedő eredeti számláján. A Viszonteladó részére megküldött késedelmi kamat értesítő alapján a Megrendelő köteles a késedelmi kamatot megfizetni. A Viszonteladó köteles tudomásul venni, hogy a következő márkák esetében további szerződések és a szerződésben vállalt egyéb kötelezettségek is feltételei a vásárlásnak: FOX, Elite

A Nagykereskedő kijelenti, Viszonteladó pedig tudomásul veszi, hogy Nagykereskedő a termékre vonatkozó valamennyi hatósági, és egyéb, így különösen adó-, vámkötelezettséget megállapító előírásnak az Adásvételi Szerződés létrehozását megelőzően eleget tett, a termékre vonatkozó kötelezettségek megsértése miatt nincs folyamatban hatósági, vagy más eljárás a Nagykereskedővel szemben. A termékek minőségi és mennyiségi átvétele az egyedi szerződésben megállapodott teljesítési napon és helyen történik a teljesítést igazoló okmányok aláírásával egyidejűleg. Amennyiben az egyedi szerződés alapján a teljesítés helye a Megrendelő telephelye, úgy az a termék mennyiségi és minőségi átvételének is a helye. Amennyiben a Megrendelő saját vagy bérelt fuvareszközével viszi el a terméket a Nagykereskedőtől, úgy a termék mennyiségi és minőségi átvételének a helye a Nagykereskedő telephelye**.** A Megrendelő vállalja, hogy az árut annak a fuvarozótól való átvételekor megvizsgálja és annak felismerhető esetleges mennyiségi és/vagy minőségi hibáit vagy a teljesítést igazoló okmányon, vagy az átvételkor felvett jegyzőkönyvben rögzíti. A jegyzőkönyvet a Szállító, vagy a Szállító megbízásából fuvarozást végző képviselőjével aláíratja, és három munkanapon belül írásban eljuttatja a Szállítónak. A Megrendelő az áru átvételekor felismerhető mennyiségi, vagy minőségi hiba miatti kifogását az átvételtől számított 3 munkanapon belül köteles írásban a Szállítónak bejelenteni, mellékelve az azt alátámasztó dokumentumokat. Az átvételkor nem látható minőségi hibákat az arra vonatkozó bizonyítékokkal együtt (átadás-átvételi jegyzőkönyv, stb.) a Megrendelő a Szállítóval haladéktalanul, de legkésőbb az árunak a rendeltetési helyre való érkezésétől számított 1 héten belül írásban köteles közölni. A kifogás érvényesítésével együtt - a Szállító ilyen irányú igénye esetén - a Megrendelő köteles az általa állítottan hibás árut, illetőleg mintapéldányát, valamint a megfelelő bizonylatokat rendelkezésre bocsátani. A késedelmes bejelentésből eredő károkért a Szállítót felelősség nem terheli. A Megrendelő az általa minőségileg megkifogásolt árut felhasználni nem jogosult, a felhasználásból eredő károkért a Szállító felelősséget nem vállal. A Megrendelő az általa kifogásolt árukat, a kért mintát kivéve, a Szállító előzetes írásos beleegyezése nélkül nem jogosult visszaküldeni, ellenkező esetben a Megrendelő a Szállító ebből eredő valamennyi kárát, ill. költségét köteles megtéríteni. A visszaküldött áru átvétele, és/vagy a bejelentett hiba vizsgálatának megkezdése nem jelenti a Megrendelő igényének Szállító általi elismerését. Amennyiben a Megrendelt árukat a Megrendelő megjelölt határidőben, illetve a Szállító elvitelre felszólító értesítése ellenére az értesítéstől számított nyolc (8) napon belül nem szállítja el, úgy Szállító jogosult a határidőt követő naptól a mindenkor hatályos és a Szállító honlapján az adott termékek vonatkozásában közzétett, illetőleg írásban közölt 100Ft/nap/termék összegű Tárolási Díjat Megrendelővel szemben érvényesíteni. Megrendelő tudomásul veszi, hogy az így tárolt árut csak a tárolási díj megfizetését követően jogosult elszállítani. Amennyiben a Megrendelő a Szállító által leszámlázott, és a Megrendelő által kifizetett Terméket, vagy annak egy részét a Megrendelő megjelölt határidőben, illetve a Szállító elvitelre felszólító értesítése ellenére az értesítéstől számított négy (4) hónapon belül nem szállítja el, úgy a Szállító jogosult – a tárolási véghatáridőre történő felhívást tartalmazó ajánlott levél kiküldését követő 10. napon – a Terméket fellelt készletként bevételezni, és azzal szabadon rendelkezni. A Megrendelő tudomásul veszi, hogy ez utóbbi esetben semmilyen jogcímen térítés, vagy kompenzálás nem illeti meg.

**4. Árak, kedvezmények**

A webáruházban, a számlákon és minden egyéb a Nagykereskedő által kiadott árlistában az árak bruttó és nettó formátumban is feltüntetésre kerülnek. A Nagykereskedő a Viszonteladó írásos kérése ellenében minden esetben biztosítja a Viszonteladónak a termékekhez tartozó javasolt fogyasztói árat. A Nagykereskedő által megadott lista nagykereskedelmi egységárak Forintban értendők ÁFA nélkül, telephelyi átvétellel, a termék eredeti csomagolásában. A nettó egységárakat az ÁFA törvénynek megfelelő összegű általános forgalmi adó terheli, amelyet a Viszonteladó a nettó árral együtt köteles Nagykereskedőnek megfizetni. A Nagykereskedő az árváltoztatás jogát fenntartja, ez nem vonatkozik a Viszonteladók részére már kiadott ajánlatokra az ott feltüntetett határidőig, a következő kivétellel: a Nagykereskedő jogosult az általa átadott árlistában vagy árajánlatban szereplő árakat a visszaigazolt megrendelésekre vonatkozóan is megváltoztatni, amennyiben a változás jelentős mértékű és a Nagykereskedő saját tevékenységén kívül eső tényezőből fakad (pl. árfolyam-, vámtarifa-, adó-, illetékváltozásból, állami beavatkozásból).

A Viszonteladó tárgyévben a Nagykereskedőnél elért nettó forgalmának megfelelően a meghatározott forgalmi sáv elérését követően az első vásárlásától, de legkésőbb tárgyévet követő év első munkanapjától kedvezményre jogosult. A kedvezmény mértéke, és a kedvezményekhez tartozó forgalmi sávhatárok megtalálhatóak az ÁSZF 1 sz. mellékletében. A Viszonteladó nettó forgalmát csökkenti a tárgyévben visszaáruzott és sztornózott számlák nettó értéke és minden egyéb jóváíró számla és forgalmi kedvezmény összege. A nettó forgalom kiszámításakor a csomagküldés díja nem kerül felszámításra. A Viszonteladó kérheti a forgalmi adataitól eltérő (magasabb) kedvezmény sávba sorolását és ezzel elfogadja, hogy amennyiben a kérés évében az általa elért nettó forgalom nem éri el a magasabb sávhatárhoz megállapított az ÁSZF 1 sz. mellékletében meghatározott értéket, úgy tárgyévben a Nagykereskedő utolsó nyitvatartási napjáig a tényleges forgalma által meghatározott kedvezménysávval elért összes vásárlási összeg és az előzetesen kért forgalmi kedvezmény alapján kiszámlázásra került vásárlási összeg közötti különbözetet a Nagykereskedőnek kifizeti, vagy vásárlásait a tárgyév utolsó nyitvatartási napjáig annyival megnöveli, hogy az az előzetesen kért és beállításra került forgalmi sávnak megfelelő legyen. A Nagykereskedő mennyiségi kedvezményt biztosít bizonyos termékek vásárlása esetén. A mennyiségi kedvezmény mértéke termékenként eltérő, és a mértékét a Nagykereskedő saját hatáskörben előzetes értesítés nélkül megváltoztathatja. A mennyiségi kedvezmény értéke a webáruházban a termék megnevezésében szereplően látható, kapcsos zárójelben „{ x / y }” módon kerül feltüntetésre, ahol „X” az az összeg a termék mennyiségi egységében kifejezve, amennyi termék egyidejű vásárlása esetén a kedvezmény alkalmazásra kerül és „Y” az az összeg százalékban kifejezve, amekkora kedvezmény a termék nagykereskedelmi árából levonásra kerül. Személyes vásárlás esetén az értékesítő kollégától kérhető felvilágosítás az adott termékre vonatkozó mennyiségi kedvezmény részleteit illetően. A Nagykereskedő minden év januárjában legkésőbb január 31-ig levásárolható visszatérítést nyújt a Viszonteladónak termékvonalanként a tárgyévet megelőző naptári év forgalma után. Mértéke a termékvonalankénti bruttó éves forgalom engedményekkel csökkentett értékének 3%-a. Nem tartozik bele a visszatérítés összegének számításába azon vásárlások összege melyeknél a mindenkor érvényes lista nagykereskedelmi árból adott összes kedvezmény mértéke meghaladja a 25%-ot. A visszatérítés készpénzre nem váltható át. Csak a visszatérítés időszaka alatt a Nagykereskedő raktárkészletén lévő termékek vásárlására fordítható. A visszatérítés levásárlásakor a kiállított számla nem tartalmazhat nagyobb kedvezményt, mint a mindenkor érvényes legnagyobb forgalom után járó kedvezmény, és más kedvezményekkel nem összevonható. (Így többek között nem érvényesíthető mennyiségi- vagy internetes- vagy egyéb kedvezmény). A termékvonalanként meghatározott visszatérítési összeget egy alkalommal kell levásárolni, a fel nem használt összeg elvész. Termékvonalak visszatérítési összege nem adódik össze, azok egymásra nem átválthatóak.

**5. Szavatosság, Jótállás, csere**

A szavatosság nem vonatkozik az áru olyan hibáira, hiányosságaira, amelyek az átvételt követően (különösen a nem megfelelő tárolásból, rendeltetésellenes használatból, stb. eredően) keletkeztek.A szabályszerűen érvényesített és jogos kifogás esetén a Nagykereskedő saját döntése szerint – a Viszonteladó érdekeinek méltányos figyelembevétele mellett – javít, árengedményt nyújt, vagy pótszállítást (cserét) alkalmaz, ill. az árut a vételár megtérítése mellett visszaveszi. Egyéb, bármilyen jellegű – különösképpen a közvetlen kár, vagy kárkövetkezmény megtérítésére vonatkozó – igény a Nagykereskedővel szemben kifejezetten kizárt. Ez a kizárás magában foglalja különösen a termékfelelősségből adódó igényeket, beleértve a visszkereseti igényeket is. A Nagykereskedő jogilag nem kizárható helytállásának mértéke az érintett áru vételára értékére korlátozódik.

A Nagykereskedő a Szállító szavatosságának ezen korlátozását köteles tovább érvényesíteni ügyfeleinek, és köteleznie kell őket a végfelhasználóig történő továbbérvényesítésére oly módon, hogy a Szállító ezen felelősség-korlátozásának érvényesítése a végfelhasználóig biztosítva legyen. Nagykereskedőt a jótállási jegyen feltüntetett tartamú és terjedelmű jótállási kötelezettség terheli. Viszonteladó által Nagykereskedőtől vásárolt és később meghibásodott terméket, a jótállási jeggyel (garanciajeggyel), illetve olyan termék esetén, ahol a Ptk. vonatkozó szabályai szerint jótállási jegy külön nem került kiállításra (azaz a termék fogyasztói ára nem haladja meg a 10.000 forintot), termék megvásárlását igazoló számla ellenében, a termék kiskereskedelmi forgalomba kerülése esetében továbbá érvényes és a termék egyértelmű beazonosítására alkalmas kiskereskedelmi számlával valamint a hibaleírással együtt a Nagykereskedő telephelyére kell visszaszállítani. A Nagykereskedő fenntartja magának a jogot, hogy a jótállás elbírálását felfüggessze addig, amíg a Viszonteladó a felsorolt kötelezettségeinek nem tesz eleget. Abban az esetben, ha a terméknek saját márkaszervize van, akkor a hozzá adott külön garanciajegyen feltüntetett, az adott importőr által biztosított garanciális feltételek az érvényesek. A garancia teljesítésének helye a garanciajegyen feltüntetett cím. A javított vagy kicserélt hibás terméket szállítási költség felszámítása nélkül visszaküldjük a Viszonteladó címére, vagy átveheti azt ügyfélszolgálatunkon. Amennyiben azonban a terméket a szerviz bevizsgálást követően hibátlannak találta, vagy a hibát nem rendeltetésszerű használat okozta, ezért a javítás garanciálisan nem végezhető el, akkor a visszaszállítás költsége is megrendelőt terheli. A Nagykereskedő a termékre a vonatkozó jogszabályok rendelkezéseinek megfelelően jár el a Viszonteladó által támasztott szavatossági, jótállási igények körében. Jelen pontban foglaltaknak megfelelően Nagykereskedő a termékre annak jellegétől, és a gyártó által biztosított jótállási kötelezettségtől függően vállal jótállást azzal, hogy a jótállás időtartama nem lehet kevesebb, mint a vásárlástól számított egy év.

A felek megállapodnak, hogy a jótállási igények elbírálásának és elintézésének időtartama nem lehet hosszabb 30 (azaz harminc) munkanapnál. Abban az esetben, ha a jótállási igény elintézése ezen időtartamot meghaladja, úgy a Viszonteladó kérheti a termék értékének a Viszonteladó részére megtérítését. A vételár meghatározásakor az adott terméknek a jótállási igény bejelentésekor érvényben lévő piaci árát kell irányadónak tekinteni. A Nagykereskedő jogosult a hibás termék kijavítása helyett funkciójában és értékében a hibás termék eredeti tulajdonságainak megfelelő csere terméket felajánlani. Amennyiben a Viszonteladó ezt a cserét elfogadja, úgy a későbbiekben a cseréből adódó esetleges szín, anyag vagy a termék egyéb tulajdonságából fakadó csere igényt a Nagykereskedő nem fogad el mindaddig, amíg a termék a rendeltetésének megfelelően használható.

A Viszonteladó tudomásul veszi, hogy amennyiben a Nagykereskedő, vagy a termék gyártója a fogyasztó számára a törvényi előírásoknál kedvezőbb jótállási feltételeket biztosít (önkéntes jótállás) úgy annak esetleges feltételei nem minden esetben egyeznek meg a magyarországi törvényi előírásokban támasztott feltételekkel, és emiatt az önkéntes jótállás időtartama alatt a termék gyártója által szabott feltételek érvényesek. A Viszonteladó tudomásul veszi, hogy az önkéntes jótállás keretében, de a törvényi határidőn túl cserélt termékek esetében a termék jótállási határideje nem módosul. Az önkéntes jótállás hatálya alá tartozó eredeti vagy cserealkatrészek, illetve csere termékek jótállási időszaka az eredeti Jótállásból még hátralévő időtartamra, vagy a javítástól, illetve a cserétől számított hatvan (60) napra, illetve a kettő közül a hosszabb időszakra terjed ki.

Amennyiben a termék bevizsgálása során megállapítást nyer, hogy az alábbi felsorolásban szereplő problémák bármelyike tapasztalható, a kiterjesztett önkéntes jótállás igénye nem érvényesíthető:

* Rendeltetés ellenes használat, átalakítás, hibás vagy szakszerűtlen kezelés, helytelen tárolás, szakszerűtlen beépítés, elemi kár vagy egyéb nem gyártási eredetű meg­hibásodás esetén.
* A szakszerűtlen kezelés, túlterhelés következtében bekövetkezett törés esetén.
* Az akkumulátorok rendszeres töltésének elmulasztása, valamint a használati utasítás ide vonatkozó előírásainak be nem tartása esetén.
* Nem engedéllyel működő kerékpár szerviz, vagy bármely magánszemély állal a terméken végzett bárminemű beavatkozás vagy módosítás esetén.
* A kopó/forgó alkatrészek rendeltetésszerű használatából eredő kopás esetén.

Amennyiben a Viszonteladó a vállalt határidőn belül nem jelentkezik a meghibásodott termékért, abban az esetben a Nagykereskedő vételár visszafizetési fizetési kötelezettsége megszűnik. Szerződő Felek megállapodnak, hogy a Nagykereskedő jelen pontban meghatározott jótállási kötelezettsége nem áll fenn a Viszonteladó által harmadik személy részére már továbbértékesített termék vonatozásában.

Viszonteladó az esetleges jóváírási igényével Nagykereskedő szervizes vagy ügyfélszolgálatos kollégáival egyedileg állapodik meg.

**6. webáruház, elállás**

Nagykereskedő a honlapján, a fixip.paul-lange.hu címen on-line webáruházat is üzemeltet, melyhez Viszonteladó regisztráció útján hozzáférést igényelhet. A regisztráció ingyenes. A regisztráció során rögzített adatokért a Viszonteladó felelősséggel tartozik. Fenntartjuk azt a jogot, hogy regisztrációt indoklás nélkül is visszautasítsunk, illetve az ÁSZF megsértése esetén bármikor visszavonjunk. Az ÁSZF tartalmazza azokat a feltételeket, információkat, amelyeket figyelembe kell venni és alkalmazni szükséges a webáruház használata során. Az ÁSZF-re vonatkozó változtatás jogát is fenntartjuk. A webáruházba bejelentkezve a Viszonteladó valósidejű ár-, termék- és készletinformációkat kap, továbbá megrendeléseket is leadhat, számlákat és korábbi megrendeléseket ellenőrizhet. A Viszonteladó jogosult a regisztrációját bármikor törölni az info@paul-lange.hu e-mail címre küldött üzenettel. Az üzenet megérkezését követően a Nagykereskedő köteles haladéktalanul gondoskodni a regisztráció törléséről. A Viszonteladó felhasználói adatai a törlést követően azonnal eltávolításra kerülnek a rendszerből; ez azonban nem érinti a már leadott rendelésekhez kapcsolódó adatok és dokumentumok megőrzését, nem eredményezi ezen adatok törlését. Az eltávolítás után az adatok visszaállítására többé nincs mód. A felhasználói hozzáférési adatok (így különösen a jelszó) titokban tartásáért kizárólag a Viszonteladó a felelős. Amennyiben a Viszonteladó tudomást szerez arról, hogy a regisztráció során megadott jelszavához jogosulatlan harmadik személy hozzájuthatott, köteles haladéktalanul megváltoztatni jelszavát, ha pedig feltételezhető, hogy a harmadik személy a jelszó használatával bármilyen módon visszaél, köteles egyidejűleg értesíteni a Nagykereskedőt. Viszonteladó vállalja, hogy a regisztráció során megadott személyes adatokat szükség szerint frissíti annak érdekében, hogy azok időszerűek, teljesek és a valóságnak megfelelőek legyenek. Viszonteladó a webáruházba történő regisztrációjakor elfogadja, hogy a végfelhasználókat megillető automatikus úgynevezett 15 napos elállástól eltérően a webáruházban leadott megrendeléseire is a Nagykereskedő általános jótállási szabályai érvényesek. A webáruházban történő rendelés, a PTK szerint "ráutaló magatartás" folytán szállítási (személyes átvétel esetén adás - vételi) szerződés keletkezik a Nagykereskedő és a Viszonteladó között. A szállítási szerződést a hatályos jog szerint "távollévők között kötött szerződés"-nek hívják, amit a fogyasztók védelméről szóló, 1997. május 20-i 97/7/EK európai parlamenti és tanácsi irányelvnek való megfelelést szolgáló, "a távollevők között kötött szerződésekről" szóló 45/2014. (II. 26.) Korm. rendeletszabályozza. A hazai jogszabály értelmében "fogyasztó" csak magánszemély lehet, tehát az elállás joga vállalkozásra így a Viszonteladóra nem vonatkozik. A webáruházban, vagy személyesen leadott megrendeléseket legkésőbb a megrendelés kézhezvételétől számított 24 órán belül a Nagykereskedő ügyviteli rendszeréből küldött emailben automatikusan visszaigazolja. A visszaigazolás a Viszonteladó előzetesen regisztrált email címére érkezik elektronikus formában. Ettől eltérő visszaigazolási módra nincs lehetőség. A Viszonteladó figyelmetlenségéből vagy hanyagságából eredő nem megfelelő email cím vagy az email cím hiánya nem jelenti a visszaigazolás hiányát, és nem képezheti alapját a viszonteladó részéről a megrendeléstől történő elállásnak. A Viszonteladó megrendelése a Nagykereskedőre nézve akkor kötelező érvényű, amennyiben azt a Nagykereskedő írásban visszaigazolta vagy a szállítását megkezdi. A termék raktárba való beérkezésekor a Nagykereskedő ismételt értesítést küld, melyben értesíti a Viszonteladót a megrendelése megérkezéséről. A Viszonteladó a szerződés tárgyát képező terméket a megrendelést a raktárba beérkezést visszaigazoló formanyomtatványon szereplő naptári napot követő első munkanapon a Nagykereskedő nyitvatartási idejében jogosult és köteles átvenni. A Viszonteladó tudomásul veszi, hogy ha és amennyiben a megrendelt terméket a teljesítés helyén a teljesítés idejeként megállapított naptári napon vagy legkésőbb az értesítéstől számított egy héten belül nem veszi át, úgy a Nagykereskedő jogosult a terméket a Viszonteladó költségére a Viszonteladónak házhoz szállíttatni. Az értesítés figyelmen kívül hagyása, vagy a Viszonteladó figyelmetlenségéből vagy hanyagságából eredő adathiányért a Nagykereskedő nem vállal felelősséget. A megrendelt és házhoz szállított termékek átvételének megtagadása esetén a Nagykereskedő úgy tekinti, hogy Viszonteladó a szerződéstől elállt, amelyre figyelemmel Viszonteladó köteles az elállásával okozott kárt, illetve az ezzel összefüggésben felmerült költségeket a Nagykereskedő részére megtéríteni. A Viszonteladó az ÁSZF elfogadásával kötelezettséget vállal arra, hogy az egyedi adásvételi szerződés létrejöttét követően, az adott vásárláshoz kapcsolódóan a szállítási adataiban joghatályos módosítást nem alkalmazhat. A jelen klauzula megszegéséből eredő kárért, többletköltségért vagy egyéb hátrányért kizárólag a Viszonteladó tartozik helytállni. A Nagykereskedő törekszik a szolgáltatás folyamatosságának hibamentes fenntartására, de nem garantálja, hogy a honlap funkcionalitása, és az általa nyújtott szolgáltatás mentes a hibáktól. A honlap és annak tartalma előzetes bejelentés nélkül bármikor változhat. A Nagykereskedő mindent megtesz annak érdekében, hogy a honlapon elhelyezett anyagok vírusmentesek illetve egyéb kártékony programoktól mentesek legyenek, de Nagykereskedő semmilyen felelősséget nem vállal a honlap használatából vagy használhatatlanságából eredő, Viszonteladót a honlap használata során ért vélt vagy valós károkért, esetleges számítógép meghibásodásokért. A Viszonteladó saját felelősségére használja a honlapot. A Nagykereskedő semmilyen felelősséget nem vállal azért, ha a tartalom Viszonteladó rendszerében kompatibilitási, vagy egyéb hibák miatt nem elérhető. Az ebből eredő, Viszonteladót ért vélt, vagy valós károkért, késedelemért a Nagykereskedő nem tehető felelőssé. Személyes vásárlás, vagy telefonon illetve a webáruházban leadott megrendelés esetében a Viszonteladó jogosult a termék átvételét követő 3 munkanapon belül indoklás nélkül elállni a vásárlástól, ez alól kivételt képeznek azok a termékek, amelyek kifejezetten a Viszonteladó megbízásából kerültek beszerzésre, ami a 45/2014. (II. 26.) Korm. rendelet29. §-ban jelölt bármelyik terméket vagy szolgáltatást jelenti. A Viszonteladó jogosult 5 naptári napon túl, de a termék átvételét követő 30 naptári napon belül a terméket a Nagykereskedőhöz visszajuttatni és a vásárlástól elállni, azonban az ötödik és a harmincadik munkanap között történő elállás esetében a Nagykereskedő a termék Viszonteladó által kifizetett vételárának a 10%-ával csökkentett értékét téríti meg, vagy írja jóvá. 30 naptári napon túl a Viszonteladó nem jogosult a vásárlástól való elállásra. Az elállás igényét A Viszonteladónak jeleznie kell a Nagykereskedő felé, ami csak írásos formában történhet. Az elállási határidő a termék Viszonteladó által történő átvételekor kezdődik. Az elállás esetén az átvételkor fizetett összeget a Nagykereskedő hiánytalanul visszafizeti, vagy a vevő folyószámláján levásárolható összegként kezeli minden olyan esetben, amennyiben a terméket olyan állapotban juttatja vissza a Viszonteladó, amilyenben azt megkapta (eredeti gyári csomagolásban). Ha azonban a visszaküldés után a termékről megállapítható, hogy annak a Viszonteladónak felróható hibája vagy sérülése van, amitől csökken az újbóli értékesíthetőség értéke (mechanikai sérülés, nem rendeltetésszerű használatból eredő meghibásodás, megsérült gyári csomagolása, stb.) ez esetben a PTK feljogosítja a Nagykereskedőt arra, hogy a Viszonteladó által okozott kár értékét levonja a visszafizetendő összegből. A kár mértékét a Nagykereskedő saját hatáskörben állapítja meg. A csomagot a Viszonteladónak saját költségén szükséges feladnia, vagy személyesen a Nagykereskedő székhelyére eljuttatnia, a visszaszállítás költségét a Nagykereskedő nem téríti meg. Utánvéttel visszaküldött csomagokat a Nagykereskedő nem vesz át.

**7. Szerződés aláírására jogosult személyek, pénzügyekben illetékes személyek, egyéb ügyintézők**  
Nagykereskedő részéről szerződések aláírására Varga Róbert ügyvezető jogosult. Pénzügyekkel kapcsolatban (egyenlegközlők, késedelmi kamatterhelő levelek, stb.) a pénzügyi managert, email cím: [penzugy@paul-lange.hu](mailto:penzugy@paul-lange.hu) szükséges keresni. Rendelések felvételére bármely ügyfélszolgálaton dolgozó személy illetve a területi képviselők jogosultak. Felek megállapodnak abban, hogy egymás között az elektronikus levelezést írásos levélváltással egyenértékűnek fogadják el akkor, ha az elektronikus levél megérkeztét elektronikus tértivevény, vagy válaszlevélben jelzett írásbeli kijelentés igazolja.

**8. Egyéb szolgáltatások**  
A Nagykereskedő biztosítja a folyamatos (havi rendszerességű) egyenlegközlő küldést Viszonteladó által megadott minden e-mail címre, illetve Viszonteladó részére igény esetén hozzáférést biztosít on-line internetes kereskedelmi rendszeréhez ([fixip.paul-lange.hu](http://www.b2b.paul-lange.hu)) ahol ez megtekinthető. A Nagykereskedő biztosítja a vásárlások utáni elektronikus formátumban történő számlamásolat küldést Viszonteladó által megadott minden e-mail címre, illetve Viszonteladó részére igény esetén hozzáférést biztosít on-line internetes kereskedelmi rendszeréhez ([fixip.paul-lange.hu](http://www.b2b.paul-lange.hu)) ahol ez megtekinthető. A Nagykereskedő Budapesti székhellyel rendelkező Viszonteladói részére a Nagykereskedő székhelyén történő személyes átvétel lehetőségén túl munkanapokon 14:00 óráig leadott megrendelések esetében külön meghatározott felár esetében aznapi, vagy 24 órán belüli házhozszállítást; míg vidéki székhelyű Viszonteladói részére 48 órán belüli házhozszállítást biztosít. A megrendelések összértékétől függően a csomagszállítási díjat a Paul Lange Hungary Kft átvállalja. A minimum nettó 50.000 (azaz ötvenezer) forint értékű számlák esetében a csomagszállítási és az utánvéti díj nem kerül felszámításra. Az ötvenezer forintot nem meghaladó értékű számlák esetében a Paul Lange Hungary Kft átutalásos számlák esetében egységesen csomagonként nettó 1200 forint csomagszállítási díjat, utánvétes számlák esetében egységesen csomagonként nettó 1500 forint csomagszállítási díjat számít fel. A házhozszállítást a Paul Lange Hungary Kft nevében a GLS Hungary Csomag- Logisztikai Kft biztosítja. A házhozszállítás esetében az első kiszállítási kísérlet meghiúsulása esetén a második kiszállítási kísérlet az alapszolgáltatás része. Az első kézbesítési kísérlet átvétel megtagadás miatti meghiúsulása, a második kiszállítási kísérlet eredménytelensége, vagy a korrekciós eljárás sikertelensége esetén a csomag a Megbízóhoz visszaszállításra kerül. Amennyiben a címzett a csomag átvételét megtagadja, akkor a második kézbesítési kísérletre nem kerül sor, a csomag a Megbízóhoz automatikusan visszaszállításra kerül. Ha a csomag nem kézbesíthető, akkor azt a GLS Hungary maximum 5 munkanapig tárolja (kivétel a címzett jelzett szabadsága esetén, ekkor maximum 10 munkanapig), ennek lejárta után a csomagokat – külön jelzés nélkül - visszaszállítja a Nagykereskedőhöz. Az ilyen esetkört a Felek úgy tekinti, hogy Viszonteladó a szerződéstől elállt, amelyre figyelemmel Viszonteladó köteles az elállásával okozott kárt, illetve az ezzel összefüggésben felmerült költségeket a Nagykereskedő részére megtéríteni A csomagszállításban nem részletezett egyéb feltételekben a GLS Hungary Csomag- Logisztikai Kft általános üzletszabályzata mérvadó, amely a jelenleg <https://gls-group.eu/HU/hu/altalanos-uzleti-feltetelek> címen érhető el.

**9. Adatkezelés**

A Paul Lange Hungary Kft a Viszonteladó azonosításához szükséges adatokat a jogszabályi előírások betartása mellett, kizárólag a jelen Általános Szerződési Feltételek keretei között kereskedelmi kapcsolat céljából kezeli. A Viszonteladó adatszolgáltatása a szerződéskötés érdekében a szerződési szabadság elve alapján önkéntes. A Viszonteladó hozzájárul ahhoz, hogy a Nagykereskedő szerződés létrehozása, a szerződés teljesítésének figyelemmel kísérése, az abból származó díjak számlázása valamint az azzal kapcsolatos követelések érvényesítése céljából a Viszonteladó azonosításához szükséges és elégséges adatokat kezelje. A Viszonteladó kifejezetten igényt tart arra, hogy a Paul Lange Hungary Kft részéről elektronikus úton illetve egyéb írott formában híranyagot kapjon, de a Viszonteladó bármikor jogosult ezen egyértelmű hozzájárulással ellentétes, a híranyag megküldésének részbeni vagy teljes megtiltása iránti nyilatkozatot tenni a Nagykereskedő címére írásban megküldve.

**10. Egyéb rendelkezések**

A Nagykereskedő és a Viszonteladó között felmerülő bármely jogvitájukat békés módon igyekeznek rendezni, amennyiben az egyeztető eljárás nem zárul a felek mindegyikének akaratát és érdekét magában foglaló eredménnyel, abban az esetben a jelen jogviszonyból eredő jogviták eldöntésére alávetik magukat értékhatártól függően a Nagykereskedő székhelye szerinti magyar rendes bíróság kizárólagos illetékességének. Valamennyi egyedi és jelen szerződés a magyar jogszabályok hatálya alá tartozik. **A**z áruk felhasználásánál és/vagy újraértékesítésénél a Megrendelő felel az összes vonatkozó törvényi és hatósági előírás betartásáért. A jelen Nagykereskedői Általános Szerződési Feltételekben nem szabályozott kérdésekben a Polgári Törvénykönyv és a vonatkozó egyéb jogszabályok rendelkezései az irányadóak. Amennyiben a jelen Nagykereskedői Általános Szerződési Feltételek meghatározásai érvénytelenné vagy kivitelezhetetlenné válnak, a többi feltétel érvényességét ez nem érinti. A hatálytalan vagy nem teljesíthető feltételeket inkább olyan hatályos és kivitelezhető meghatározásokkal kell helyettesíteni, amelyek az eredeti, hatálytalan vagy nem teljesíthető feltételekhez jogi vagy gazdasági vonatkozásban a lehető legközelebb állnak. A Nagykereskedő által forgalmazott márkák mindennemű logója, védjegye, grafikai eleme oltalom alatt áll, azok tulajdonjoga a márkák gyártójának vagy tulajdonosának kezelésében áll. A Nagykereskedő csak külön írásos engedély birtokában engedélyezi a saját, vagy az általa forgalmazott márkák grafikai elemeinek, védjegyeinek, logóinak célhoz kötött másolását, tükrözését, és bármilyen formában történő felhasználását. A használatra vonatkozó írásos engedély birtokában sem lehetséges a logók, védjegyek és grafikai elemek módosítása beleértve a szín- és méretváltoztatást, invertálást, stb. A védjegyek vagy logók illetéktelen, vagy nem megfelelő használata jogi szankciókat vonhat maga után. A Nagykereskedő bármikor jogosult a jelen Nagykereskedői Általános Szerződési feltételek egyoldalú módosítására azzal, hogy a módosításról írásos formában legalább a módosítás érvénybelépését megelőző egy héttel megelőzően tájékoztatja a Viszonteladót. Egyéb visszajelzés hiányában a Viszonteladó módosítást követő első vásárlása a módosítás elfogadásának minősül.A jelen Nagykereskedői Általános Szerződési feltételek módosítása, kiegészítése, vagy bármilyen változtatása a Nagykereskedő részéről csak írásban érvényes. A fizetési vagy szállítási határidők szóban történő módosítása egyik fél részéről sem lehetséges.

Budapest, 2018.01.02.

……………………………………………….

ph. Viszonteladó cégszerű aláírása